પોતાના ભાઈ હસીબ અહમદ પર લાગવવામાં આવેલા રેપના આરોપ અંગે શમીએ કહ્યું, ”હસીને ૭ ડિસેમ્બરે દુષ્કર્મ થયું હોવાનો આરોપ લગાવ્યો છે, જ્યારે ૨ ડિસેમ્બરથી દિલ્હીમાં શ્રીલંકા સામે ટેસ્ટ મેચ હતી. પ્રદૂષણને કારણે એ ટેસ્ટ મેચ વચ્ચે જ રોકી દેવામાં આવી હતી. ૬ ડિસેમ્બરે દિલ્હીની તાજ હોટેલમાં ભુવનેશ્વરકુમારનું રિસેપ્શન હતું, જેમાં હસીન અને પુત્રી આયરા મારી સાથે હતી. ૭ ડિસેમ્બરની સવારે ૧૦ વાગ્યે હોટેલમાંથી ચેકઆઉટ કર્યું અને સાંજે ૪.૦૦ વાગ્યે અમારા ગામ પહોંચ્યા જ્યાં હસીનને છોડીને મારા ભાઈ હસીબ સાથે અમે ફાર્મ હાઉસ ચાલ્યા ગયા. એ દરમિયાન પણ હસીન મારી સાથે વોટ્સએપ ચેટિંગ કરતી રહી. સાંજે ભાઈ હસીબ મને ઘેર છોડીને મુરાદાબાદ ખાતેના પોતાના નિવાસસ્થાને ચાલ્યો ગયો.”